Близо ли сме до нов всемирен потоп?
Ледовете на Антарктида, Антарктика и по върховете на планините поддържат топлинния баланс на планетата, като охлаждат атмосферата.   Снеготопенето „снабдява” световния океан с достатъчно количество прясна вода, която от своя страна влияе върху посоката на големите океански течения, и до голяма степен определя днешния климат в много региони. Но глобалното затопляне ще промени до неузнаваемост познатата ни картина и ще предизвика необратими катаклизми в климата и живота на земята. На Антарктида се намира 90%  от целия лед на планетата, но континентът е все още недостатъчно проучен. По-голямата част от неговата повърхност е покрита с ледена покривка, дебела 4.8 км.  Заради глобалното затопляне се очаква ледената покривка да изтънява все по-видимо: много ледници вече ги няма, увеличи се броят на езерата, следствие на топенето. Днес площта на Антарктида е 14 107 000 км², но при засиленото ледотопене, континентът ще придобие съвсем различен вид. Учени са симулирали ситуация, при която  Антарктида постепенно губи ледения си покров.  Те са убедени, че отдръпването на леда ще оголи истинския релеф на континента, с верига от планински масиви. Западната част ще се превърне в архипелаг, а източната ще се запази в настоящия си вид, но повишаване нивото на океана може да доведе до допълнителни изменения. На Антарктическия полуостров, островите и по крайбрежието се срещат много представители на флората: цветя, папрати, лишеи, водорасли, като в последно време тяхното разнообразие постепенно се увеличава. Има и гъби, както и някои бактерии, крайбрежието е местообитание на тюлени и пингвини. Наблюдават се признаци на появата на тундра и учените смятат, че затоплянето ще доведе до израстване на дърветата и до обогатяване на животинския свят. Антарктида притежава няколко рекорда: най-ниската регистрирана температура на Земята – 89,2 градуса,  най-големият кратер в света, най-силните и дълготрайни ветрове. Промяната на климата може да доведе до отмяна на тези рекорди, но ще бъдат регистрирани нови. В момента територията на Антарктида се обитава временно само от служители на изследователски станции, а понякога и туристи. С тях се изчерпва човешкото присъствие, но изменението на климата ще даде възможност за по-дълготрайно или постоянно живеене. Как ще се промени света в резултат на топенето на ледниците? Учените са изчислили, че топенето на ледената покривка ще доведе до повишаване на морското равнище с близо 60 метра, което ще предизвика глобална катастрофа, тъй като човечеството още не е измислило начин да се справя с излишната вода. Крайбрежната зона на Антарктида ще отиде под водата и с това неприятните последици няма да свършат. Заселените континенти ще пострадат чувствително. Няма да бъдат засегнати централните части, но градовете, разположени в близост до реки, морета и океани, ще се окажат под водата. От Санкт Петербурт, Астрахан, Архангелск, Новгород и Махачкала над водата ще останат само по-високите хълмисти части. Крим ще се превърне в остров, но равнините части ще бъдат заляти и над водата ще се виждат само високите планински върхове. В Краснодарския край под водата ще останат Новороссийск, Анапа и Сочи. Сибир и Урал няма да пострадат и ще се превърнат в убежище на търсещите спасение – хора и животни.  Черно море ще стане по-широко, прибирайки под вълните си северните части на Крим, Одеса, Истанбул и цялото българско крайбрежие. Напълно ще изчезнат Прибалтика, Дания и  Холандия. Лондон, Рим, Венеция, Амстердам и Копенхаген ще потънат заедно с цялото си културно архитектурно наследство. Американците ще останат без Вашингтон, Ню Йорк,  Бостън, Сан Франциско, Лос Анжелис и още много други  крайбрежни градове. Ще се увеличи броя на стихийните бедствия – урагани, тайфуни и торнадо ще отнемат живата на хиляди хора, ще предизвикат трусове в националните икономики на пострадалите страни. Въпреки изобилието от вода, ще се усети недостиг на питейна вода, заради унищожените подземни водоизточници. Засушаването ще доведе до пресъхване на малки реки и езера. Сладката вода ще стане наистина по-скъпа от златото, както предупреждаваше и Ванга. Дори затоплянето да става постепенно, то ще се отрази на световната икономика. Милиони хора ще потърсят спасение и препитание в големите държави, което ще доведе до безработица, безредици, глад, мизерия и улична престъпност. Малките фирми ще фалират, ще останат само големите корпорации. Световният пазар ще се стесни и борбата за него ще се води със зъби и нокти, а често и без правила. Има и учени, които смятат, че вторият потоп ще ни се размине в близките сто години. Те отбелязват, че едни ледници се топят, но се образуват нови и така се запазва топлинния баланс на планетата. Но скептиците в научните среди преобладават. Британски учени са анализирали близо 50 млн. снимки на антарктическите ледове, направени от спътници, и са стигнали до извода, че те се топят по-бързо, отколкото хората предполагат. Големи притеснения предизвиква гигантският ледник Тотен, чиито размери са съпоставими  с територията на Франция. Изследователите са забелязали, че около ледника има сравнително топли солени води, които ускоряват неговото топене.  Според научни прогнози, само този ледник може да повиши нивото на световния океан с два метра. Учените очакват ледникът Ларсен Б, чиято възраст е 12 000 години,  да се разтопи напълно до 2020 година. Според Би Би Си всяка година Антарктида губи 160 милиарда ледени образувания и тази цифра стремително нараства. Най-неприятното е, че топенето на ледовете води до увеличаване на парниковия ефект. Причината е, че ледената покривка отразява част от слънчевите лъчи. Без ледовете средната температура на въздуха ще се повиши, ще се вдигне температурата и на морската вода. И ако човечеството в близките 100 години не промени начина си на живот и не започна да възстановява нанесените поражения върху природата, глобалният потоп е неизбежен.   Между редовете.сом